OSNOVNA ŠKOLA DOBRI

Kliška 25, 21000 Split

Povjerenstvo za procjenu

i vrednovanje kandidata za zapošljavanje

KLASA: 602-01/21-02/21

URBROJ: 2181-1-280-01-22-10

Split, 20.listopada 2022.godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20) i članka 14. stavka 1., stavka 4. Pravilnika o postupku zapošljavanja te procjeni i vrednovanju kandidata za zapošljavanje u OŠ Dobri, Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje u OŠ Dobri, Povjerenstvo za procjenu i vrednovanje kandidata za zapošljavanje ( u daljnjem tekstu: Povjerenstvo) upućuje:

 **POZIV NA USMENU PROCJENU ODNOSNO USMENO TESTIRANJE**

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto **učitelj/učiteljica razredne nastave u produženom boravku -jedan izvršitelj/ica na određeno puno radno vrijeme (40/40 sati tjedno), do 30.06.2023.,** koji je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ Dobri-Split, dana 04.listopada 2022.godine.

Usmena procjena odnosno usmeno testiranje provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz vlastoručno potpisanu prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Usmena procjena odnosno usmeno vrednovanje kandidata provest će se iz područja poznavanja i primjene propisa iz djelokruga rada i to iz sljedećih izvora:

1. **Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20),**
2. **Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21),**
3. **Pravilnik o kriterijima za izricanje pedagoških mjera (Narodne novine broj 94/15, 3/17),**
4. **Kurikulum nastavnih predmeta u razrednoj nastavi.**

**Usmena procjena provest će se:**

**dana 27.listopada (četvrtak) 2022.godine u 16,30 sati u OŠ Dobri-Split, Kliška 25, na prvom katu škole (ured Ravnateljice), uz napomenu da će svaki kandidat pojedinačno biti obaviješten o točnom satu testiranja.**

Mole se kandidati sa sobom ponijeti osobnu iskaznicu ili drugu identifikacijsku ispravu.

Ako kandidat ne pristupi procjeni smatrat će se da je odustao od prijave na natječaj.

O rezultatima natječaja kandidati će biti obaviješteni putem mrežnih stranica OŠ Dobri-Split, <http://www.os-dobri-st.skole.hr/> u roku od petnaest (15) dana od dana sklapanja ugovora o radu s izabranim kandidatom (članak 22.Pravilnika o postupku zapošljavanja te procjeni i vrednovanju kandidata za zapošljavanje u OŠ Dobri-Split).

 Povjerenstvo za procjenu i vrednovanje kandidata

 za zapošljavanje